03/01/2018 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P.41460 pola que se aproba a concesión definitiva de subvencións do programa FO103D: subvencións a entidades deportivas, sen ánimo de lucro, para o desenvolvemento de grandes eventos deportivos singulares de especial interese na provincia, 2017

RESOLUCIÓN POLA QUE SE APROBA A CONCESIÓN DEFINITIVA DE SUBVENCIÓNS CORRESPONDENTES AO PROGRAMA FO103D: CONVOCATORIA DO PROGRAMA DE SUBVENCIÓNS A ENTIDADES DEPORTIVAS, SEN ÁNIMO DE LUCRO, PARA O DESENVOLVEMENTO DE GRANDES EVENTOS DEPORTIVOS SINGULARES DE ESPECIAL INTERESE NA PROVINCIA DURANTE O ANO 2017 Don VALENTÍN GONZÁLEZ FORMOSO, Presidente da Deputación Provincial da Coruña, Mediante resolución da Presidencia n° 39230 de 7 de decembro de 2017, publicada no BOP do 13 de decembro de 2017 procedeuse a conceder, de forma provisional, as subvencións da convocatoria FO103D: Convocatoria do programa de subvencións a entidades deportivas, sen ánimo de lucro, para o desenvolvemento de grandes eventos deportivos singulares de especial interese na provincia durante o ano 2017, abrindo un prazo de 5 días hábiles, contados a partir do día seguinte ao da publicación da resolución provisional no Boletín Oficial da Provincia, para que os solicitantes puidesen comunicar, se é o caso, a desistencia da solicitude, presentar solicitude de reformulación ou de cambio de obxecto da subvención, presentar alegacións ou emenda de erros. Transcorrido o devandito prazo de 5 días sen que por parte dos solicitantes se formulase desistencia expresa, a subvención considerarase aceptada tácitamente. Visto que finalizou o prazo concedido aos interesados pola resolución devandita e vistas as solicitudes de reformulación ou de cambio de obxecto, alegacións, emendas e desistencias que os interesados presentaron. Vistos os informe do Servizo de Acción Social, Cultural e Deportes e o informe do Servizo de Fiscalización. RESOLVO: 1.º.–Admitir as desistencias das solicitudes presentadas polas entidades: One Seven, cód. Expediente 2017000009659; e Federación Gallega de Ciclismo, cód. Exp.2017000009747.2.º.–Desestimar as alegacións presentadas polas entidades, cuxas solicitudes foron desestimadas porque “o importe resultante da puntuación obtida é inferior ao importe mínimo que se ha conceder previsto nas bases reguladoras deste programa”, que se relacionan a continuación polos motivos que se indican: Motivos de desestimación das alegacións presentadas polas citadas entidades: A valoración das solicitudes faise de conformidade co que establece a base 8 das reguladoras do programa. Nestas mesmas bases consta que o importe da subvención que se ha conceder está entre 10.000 € e 70.000 €. Despois da valoración das solicitudes e segundo a puntación obtida, cuxo detalle foilles notificado a través do expediente telemático, os importes que lles corresponden está por debaixo do importe mínimo que establecen as bases. Na fase de alegacións á concesión provisional da subvención non poden valorarse datos ou documentos que non figuraban na solicitude inicial.3.º.–Desestimar a alegación presentada pola Federación Gallega de Piragüismo, cód. Exp.2017000009722, cuxa solicitude foi inadmitida polo seguinte motivo: “non é un grande evento deportivo singular, segundo o previsto nas Bases reguladoras do programa”. Alega, en síntese, que a resolución incorre nunha total ausencia de motivación e demostra que a resolución está baseada en criteriores subxectivos. Que a Liga Provincial de Piragüismo (de promoción ata a categoría cadete) ten unha participación que non se dá en ningún evento do Estado nestas idades en deporte náutico e que 5 dos clubs participantes son de élite nacional. Que o piragüismo é o deporte con máis medallas olímpicas acadadas por galegos. Da Liga Provincial sairon este ano 7 padexeiros que acadaron bolsa no Centro Galego de Tecnificación. Solicita que se teña en consideración a alegación e se rectifique a resolución estimando a súa solicitude. Motivos de desestimación da alegación presentada pola citada entidade: O programa FO103D/2017 é un programa de subvencións a entidades deportivas sen ánimo de lucro, para o desenvolvemento de grandes eventos deportivos singulares de especial interese na provincia durante o ano 2017. Nas Bases reguladoras do programa se establece como seu obxecto específico (base 3) que “As axudas económicas obxecto deste programa destinaranse a sufragar os gastos inherentes á organización de grandes eventos deportivos de carácter relevante (pola súa incidencia en termos deportivos, sociais e económicos: xeración de ingresos ou beneficios para os territorios) na provincia, e que sirvan para o fomento e promoción das distintas modalidades deportivas.” Na base 8 especifícanse cal son os criterios de valoración, entre os que figura o ámbito do evento que ten que ser de carácter autonómico, nacional ou internacional. En consecuencia a organización dunha Liga Provincial non se adecúa ás Bases reguladoras do programa.4.º.–Aprobar a concesión das subvencións incluídas as reformulacións e cambios de obxecto correspondentes ao programa FO103D: Convocatoria do programa de subvencións a entidades deportivas, sen ánimo de lucro, para o desenvolvemento de grandes eventos deportivos singulares de especial interese na provincia durante o ano 2017, seguintes: Total concedido: 347.327,95 €. 5.º.–Considerar como definitivos os orzamentos modificados de oficio naqueles casos que incluían gastos non subvencionables segundo a convocatoria. Os solicitantes poden consultar os orzamentos definitivos accedendo ao expediente telemático.6.º.–Dispor o gasto das subvencións concedidas con cargo á seguinte aplicación orzamentaria: 0612/3411/481, fase A, referencia n.º 22017001302, operación n.º 220170012341, importe: 347.327,95 €. 7.º.–Denegar a concesión das subvencións correspondentes ao Programa FO103D: Convocatoria do programa de subvencións a entidades deportivas, sen ánimo de lucro, para o desenvolvemento de grandes eventos deportivos singulares de especial interese na provincia durante o ano 2017 ás entidades seguintes polos motivos que se indican: 8.º.–Autorizar a todas as entidades que o solicitaron para que poidan contratar máis do 50% da actividade subvencionada e/ou concertar a execución total ou parcial do obxecto da subvención con persoas vinculadas á entidade.9.º.–Publicar a presente resolución definitiva no Boletín Oficial da Provincia, co que se entenderá notificada aos interesados, de acordo co establecido no art.45.1. b da Lei 39/2015, de 1 de outubro, do procedemento administrativo común das administracións públicas. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso-Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 29 de decembro de 2017. O presidente O secretario, Valentín González Formoso José Luis Almau Supervía